12 декември
12 декември е 346-ият ден в годината според григорианския календар (347-и през високосна). Остават 19 дни до края на годината.

Събития 
 1443 г. – Варненски кръстоносен поход: В Битката при Златица настъплението на кръстоносците, предвождани от Владислав III и Янош Хуняди, към Одрин е спряно от силна турска армия и суровото зимно време.
 1911 г. – Старата столица на Индия – Калкута, е заменена с Делхи.
 1917 г. – Създадена е татарско-башкирската държава Идел-Урал.
 1917 г. – Първата световна война: Във Франция става най-голямата железопътна катастрофа – с влак, превозващ войници, при която загиват 543 души.
 1925 г. – В САЩ е открит първият в света крайпътен хотел – мотел.
 1941 г. – Втората световна война: България обявява война на Великобритания и САЩ; Унгария и Румъния обявяват война на Съединените щати; Индия обявява война на Япония.
 1955 г. – Във Великобритания е патентован кораб на въздушна възглавница.
 1956 г. – ООН приема резолюция за незабавно изтегляне на армейските части на СССР от територията на Унгария.
 1963 г. – Кения придобива независимост от Обединеното кралство, денят се чества като национален празник и Ден на републиката.
 1979 г. – Родезия си сменя името на Зимбабве.
 1982 г. – В Ню Йорк е извършена най-голямата за този град кражба на пари – 11 млн. долара, от сейфовете на инкасаторска компания.
 1988 г. – Състои се премиерата на българския игрален драматичен филм – мюзикъл „АкаТаМус“.
 1991 г. – В XXXVI народно събрание е внесен закон за конфискация на имуществото на Българската комунистическа партия и останалите тоталитарни организации.
 1993 г. – На референдум в Русия е приета нова конституция на страната.

Родени 

 1745 г. – Джон Джей, американски политик († 1829 г.)
 1775 г. – Уилям Хенри, английски химик († 1836 г.)
 1791 г. – Мария-Луиза Австрийска, втора съпруга на Наполеон († 1847 г.)
 1814 г. – Хуан Прим, испански генерал († 1870 г.)
 1821 г. – Гюстав Флобер, френски писател († 1880 г.)
 1859 г. – Васил Делов, български военен деец († 1938 г.)
 1862 г. – Христо Славейков, български политик († 1935 г.)
 1863 г. – Едвард Мунк, норвежки художник († 1944 г.)
 1864 г. – Георги Стрезов, български учен († 1938 г.)
 1865 г. – Антон Кецкаров, български просветител и революционер († 1945 г.)
 1866 г. – Алфред Вернер, германски химик, Нобелов лауреат през 1913 г. († 1919 г.)
 1866 г. – Андрей Ляпчев, министър-председател на България († 1933 г.)
 1874 г. – Панчо Хаджимишев, български дипломат († 1957 г.)
 1875 г. – Герд фон Рундщет, германски фелдмаршал († 1953 г.)
 1876 г. – Август Розентал, български художник († 1912 г.)
 1905 г. – Манес Шпербер, австрийски писател († 1984 г.)
 1915 г. – Франк Синатра, американски певец и актьор († 1998 г.)
 1921 г. – Ханс Роберт Яус, германски историк († 1997 г.)
 1927 г. – Робърт Нойс, американски предприемач († 1990 г.)
 1928 г. – Чингиз Айтматов, киргизки и руски писател († 2008 г.)
 1930 г. – Андре Лоуне, френски писател и сценарист
 1938 г. – Невена Коканова, българска актриса († 2000 г.)
 1939 г. – Христо Тотев, български кинооператор
 1942 г. – Фатма Гирик, турска киноактриса
 1946 г. – Емерсон Фитипалди, бразилски пилот от Формула 1
 1947 г. – Божидар Манов, български кинокритик и продуцент
 1948 г. – Сърджан Керим, политик и дипломат от Република Македония
 1949 г. – Бил Най, английски актьор
 1962 г. – Трейси Остин, американска тенисистка
 1965 г. – Румяна, българска попфолк певица († 1999 г.)
 1970 г. – Дженифър Конъли, американска актриса
 1970 г. – Хайри Садъков, български политик и икономист
 1973 г. – Бони, българска попфолк певица
 1975 г. – Стоян Ставрев, български футболист
 1982 г. – Дмитрий Турсунов, руски тенисист
 1984 г. – Даниел Агер, датски футболист

Починали 

 1204 г. – Моше бен Маймон, еврейски философ (* 1135 г.)
 1574 г. – Селим II, султан на Османската империя (* 1524 г.)
 1766 г. – Йохан Кристоф Готшед, немски писател (* 1700 г.)
 1777 г. – Албрехт фон Халер, швейцарски поет (* 1708 г.)
 1840 г. – Жан-Етиен Ескирол, френски психиатър (* 1772 г.)
 1849 г. – Марк Брюнел, френски изобретател (* 1769 г.)
 1907 г. – Иван Жилев, български революционер (* 1861 г.)
 1923 г. – Реймон Радиге, френски писател (* 1903 г.)
 1936 г. – Атанас Гюдженов, български художник (* 1847 г.)
 1939 г. – Дъглас Феърбанкс, американски актьор (* 1883 г.)
 1958 г. – Асен Камбуров, български актьор (* 1899 г.)
 1958 г. – Слободан Йованович, сръбски политик (* 1869 г.)
 1963 г. – Теодор Хойс, 1-ви бундеспрезидент на Германия (* 1884 г.)
 1963 г. – Ясуджиро Озу, японски режисьор (* 1903 г.)
 1964 г. – Борис Карлов, български музикант (* 1924 г.)
 1979 г. – Борис Стефанов, български ботаник (* 1894 г.)
 1994 г. – Стюард Руса, американски астронавт (* 1933 г.)
 1995 г. – Людмил Кирков, български режисьор (* 1933 г.)
 1999 г. – Джоузеф Хелър, американски сатирик (* 1923 г.)
 2002 г. – Николай Амосов, украински хирург (* 1913 г.)
 2006 г. – Питър Бойл, американски актьор (1935 г.)
 2007 г. – Айк Търнър, американски музикант (* 1931 г.)
 2007 г. – Ясен Пенчев, български политик (* 1955 г.)

Празници 
 Русия – Ден на конституцията (1993 г.)
 Туркменистан – Ден на неутралитета (1995 г., спрямо Общността на независимите държави)
 Кения (Jamhun) – Ден на независимостта (от Великобритания, 1963 г., национален празник, празнува се паралелно и като Ден на републиката)
 Православна църква – Ден на Свети Спиридон, епископ Тримитунтски чудотворец
 Католическа църква – Обявление на образа на Дева Мария в Гуадалупе (най-големия санктуариум за почит на Божията майка в света – средно 12 милиона пилигрими годишно)

C12